b"\n_START_ARTICLE_\nJames Potter\n_START_SECTION_\nAbans de Hogwarts\n_START_PARAGRAPH_\nEn James va n\xc3\xa9ixer el 27 de mar\xc3\xa7 de 1960, fill d'una fam\xc3\xadlia de mags. El que sabem dels seus pares, d'acord amb Rowling, \xc3\xa9s que eren extremadament rics. Ja eren molt vells quan va n\xc3\xa9ixer en James, cosa que pot explicar que fos fill \xc3\xbanic. Van morir a causa d'una malaltia m\xc3\xa0gica. La data de la mort \xc3\xa9s inexacta encara que es pot especular que va ser en algun moment entre 1976 i 1981. Possiblement els seus pares s\xc3\xb3n Charlus Potter i Dorea Black._NEWLINE_A Harry Potter i l'Ordre del F\xc3\xa8nix, J.K. Rowling descriu en James molt semblant a en Harry, per\xc3\xb2 amb difer\xc3\xa8ncies evidents: en James, amb els ulls de color caf\xc3\xa8 clar, el nas lleugerament m\xc3\xa9s llarg que el d'en Harry, i sense la cicatriu al front. No obstant tenia la mateixa cara prima, llavis i celles que en Harry, les mateixes mans, el cabell negre despentinat i gaireb\xc3\xa9 la mateixa estatura."